Прайшло паўгода, як я на чужыне. 6 месяцаў напружанага чакання адказу з Дэпартаменту. Ужо можна сказаць, што ніякага асаблівага падыходу да маёй справы не будзе — будзе ў мяне стандартны шлях да легалізацыі: спачатку не дадуць дазволу на работу і часовае пражыванне. Потым касацыя, пасля, магчыма, усё ж прапануюць які-небудзь прытулак. А могуць і дэпартаваць, як тысячы іншых былых савецкіх. Неверагодна, але паводле маіх назіранняў да грамадзянаў з былой Імперыі тут ставяцца больш непрыязна, чым да якіх афрыканцаў ці арабаў. Вось скурай адчуваю.